text: বিষ্ণু (সংস্কৃত: विष्णु) হিন্দুধর্মের দেবতা এবং ত্রিমূর্তির অন্যতম সদস্য, বিষ্ণু  বিশ্বব্রহ্মাণ্ডের প্রতিপালক রূপেও পরিচিত এছাড়াও তিনি বৈষ্ণব সম্প্রদায়ের সর্বোচ্চ দেবতা। আদি শংকর প্রমুখ পণ্ডিতদের মতে, বিষ্ণু ঈশ্বরের পাঁচটি প্রধান রূপের]] অন্যতম।।
  
  বিষ্ণু সহস্রনামে  পুরাণ অনুসারে, বিষ্ণুর গাত্রবর্ণ ঘন মেঘের ন্যায় নীল (ঘনশ্যাম); তিনি চতুর্ভূজ এবং শঙ্খ-চক্র-গদা-পদ্ম ধারী। ভগবদ্গীতা গ্রন্থে বিষ্ণুর বিশ্বরূপেরও বর্ণনা দেওয়া হয়েছে।
  
  পুরাণে বিষ্ণুর দশাবতারেরও বর্ণনা রয়েছে। বিষ্ণুর এই দশ প্রধান অবতারের মধ্যে নয় জনের জন্ম অতীতে হয়েছে এবং এক জনের জন্ম ভবিষ্যতে কলিযুগের শেষলগ্নে হবে বলে হিন্দুরা বিশ্বাস করেন। বিষ্ণু সহস্রনামে সৃষ্টিকর্তা ব্রহ্মার উক্তিতে বিষ্ণুকে "সহস্রকোটি যুগ ধারী" বলে উল্লেখ করা হয়েছে। এর অর্থ, বিষ্ণুর অবতারগণ সকল যুগেই জন্মগ্রহণ করে থাকেন। ভগবদ্গীতা অনুসারে, ধর্মের পালন এবং দুষ্টের দমন ও পাপীর ত্রাণের জন্য বিষ্ণু অবতার গ্রহণ করেন। হিন্দুদের প্রায় সকল শাখাসম্প্রদায়ে, বিষ্ণুকে বিষ্ণু বা রাম, কৃষ্ণ প্রমুখ অবতারের রূপে পূজা করা হয়।
  
  হিন্দুধর্মের ত্রিমূর্তি ধারণায় ব্রহ্মাকে বিশ্বচরাচরের সৃষ্টির প্রতীক, বিষ্ণুকে স্থিতির প্রতীক ও শিবকে ধ্বংসের প্রতীক রূপে কল্পনা করা হয়েছে।
  
  বিষ্ণুর প্রণাম মন্ত্র 
  
  ওম নমো ব্রহ্মণ্যদেবায় গোব্রাহ্মণহিতায় চ।
  জগদ্ধিতায় কৃষ্ণায় গোবিন্দায় নমো নমঃ।।
  
  দশাবতার 
  বিষ্ণু নয়বার পৃথিবী উদ্ধারের জন্য আবির্ভূত হয়েছিলেন এবং কলিযুগে কল্কি অবতার হয়ে আসবেন বলে বিশ্বাস করা হয়। এই দশটি অবতার যথাক্রমে মৎস্য, কূর্ম, বরাহ, নৃসিংহ, বামন, পরশুরাম, রাম, কৃষ্ণ (তবে কোনো কোনো স্থানে "বলরাম অবতার" পাওয়া যায়। তবে যারা বলরামকে বিষ্ণুর অবতার বলেন তাদের জন্য বলে রাখি শ্রীবলরাম হলো সহস্রমস্তক বিশিষ্ট শেষনাগের অবতার এবং শ্রীকৃষ্ণ হলো স্বয়ং বিষ্ণুর অবতার) বুদ্ধ ও কল্কি। Y
  
  বৈষ্ণব ধর্ম
  যারা বিষ্ণুর উপাসনা করেন, তাদের বৈষ্ণব বলা হয়। শ্রীচৈতন্য বঙ্গদেশে গৌড়ীয় বৈষ্ণবধর্মের প্রবর্তন করেন। সাহিত্য, চিত্রকলা, ভাস্কর্য প্রভৃতি ক্ষেত্রে বিষ্ণু সুবিদিত। বাংলাদেশ ও পশ্চিমবঙ্গসহ ভারতের বিভিন্ন মন্দির ও জাদুঘরে বিষ্ণুর অনেক মূর্তি আছে।
  
  পাদটীকা
  
  তথ্যসূত্র 
  
    
   Patrick Olivelle. "The Date and Provenance of the Viṣṇnu Smṛti." Indologica Taurinensia, 33 (2007): 149-163.
  
  বহিঃসংযোগ 
  
   vishnu temple - srirangam
   Vishnu, a description (gurjari.net)
   Vishnu, the god of Preservation, by Dr. C.P.Ramaswami Aiyar
   BBC Religion & Ethics - Who is Vishnu (bbc.co.uk)
   List of Vaishnava links (vaishnava.com)
  
  বিষয়শ্রেণী:ভাগবত পুরাণের চরিত্র
  *
  বিষয়শ্রেণী:ঋগ্বৈদিক দেবতা
  বিষয়শ্রেণী:সংস্কৃত শব্দ ও শব্দবন্ধ
  বিষয়শ্রেণী:সৌর দেবতা
  বিষয়শ্রেণী:ত্রয়ী দেবতা
  বিষয়শ্রেণী:বৈষ্ণবধর্ম
title: বিষ্ণু